**Rondelul Dimineţii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul Dimineţii

Când roua picură din flori

Respiri parfumul dimineţii

Sub soarele... eternităţii -

Ce te priveşte dintre nori.

Un chip nou dă frumuseţii

În raze de-aur, vii comori,

Când roua picură din flori

Respiri parfumul dimineţii.

Prin iarba rece-ţi trec fiori

Păşind sub razele vieţii -

Izvorul scump al sănătăţii,

Coborîtor balsam din zori

Respiri parfumul dimineţii,

Când roua picură din flori.

Flavius Laurian Duverna

24 februarie 2016